wala pang makapagsabi sa akin hangga ngayon ang sagot, at katotohanan nga ang kaniyang sinasabi, sapagkat si. tiburcio ay nagtatago pa naman sa bahay ng amain ng binata, sa bahay ni . florentino. ipabalita ninyo sa kaniya ang sabing galit na galit ni aling victorina na ipinahahanap ko siya sa guardia sibil; sa patay man sa buhay ay ibig kong matanto kung saan naroon. sapagkat iyang pangangailangang mag antay ng sampung taon bago makapag asawa ang isang gaya ko! gulilat na napatingin sa kaniya si isagani; iniisip ni aling victorina ang pakasal. sino kaya ang kulang palad? ano ba ang pagkamasid ninyo kay juanito pelaez? ang biglang tanong ng babai. hindi matumpakan ni isagani ang isasagot; nganingani nang ibig sabihin ang lahat ng kasamaan ni pelaez na kaniyang batid, ngunit ang pagkamapagbigay ay siyang naghari sa kaniyang puso at ang sinabiy pawang pagpuri sa kaagaw, sa dahilang kaagaw nga niya.